
64 DR.31.7.2001 

kelayakan minimum itu memang dipersetujui, tetapi yang dimaksudkan itu adalah 
berdasarkan kepada mereka yang layak, yang lebih daripada kelayakan minimum itu 
pun tidak dapat tempat, sebab tempat-tempat itu tidak mencukupi. Jadi peluang 
diberikan kepada mereka yang hanya mempunyai kelayakan minimum ini dengan 
tujuan supaya peluang dapat diberikan sama rata kepada mereka. 

Dan mereka harus belajar dengan bersungguh-sungguh, mereka jangan 
menyeleweng dari segi pembelajaran yang dibuat di IPTA ini, itu maksudnya dan tidak 
lebih daripada itu. 

Dan Tuan Yang di-Pertua, sebelum saya mengizinkan .... 

Timbalan Yang di-Pertua [Dato' Haji Muhamad bin Abdullah]: Ya, Kota 
Bharu berdiri Yang Berhormat, hendak beri jalan? 

Datuk Ahmad Zahid bin Hamidi: Saya susah sebab ini ustaz. 

Timbalan Yang di-Pertua [Dato' Haji Muhamad bin Abdullah]: Ya, sila. 

Tuan Ramli bin Ibrahim: Tuan Yang di-Pertua, terima kasih dan terima kasih 
Bagan Datok. Saya hendak minta penjelasan mengenai meritokrasi tadi. Sebab 
mengikut penjelasan Bagan Datok, ini adalah merupakan pandangan awal Perdana 
Menteri seperti mana yang disebut oleh Parit Sulong. Jika sekiranya ini betul-betul 
dilaksanakan menjadi dasar, apakah Bagan Datok dan Parit Sulong akan bangun 
menentang dasar ini? Terima kasih. 

Datuk Ahmad Zahld bin Hamidi: Tuan Yang di-Pertua, saya tidak sebodoh 
itu untuk terperangkap dengan Kota Bharu. Tetapi kita harus sedar bahawa mahu tidak 
mahu kita ingin memberitahu kepada pelajar-pelajar bumiputera atau kepada 
usahawan-usahawan bumiputera yang lain, yang mendapat peluang pendidikan, yang 
mendapat peluang pemiagaan jangan menggunakan keistimewaan bumiputera, 
keistimewaan Melayu itu untuk dapat tempat. Kita mahu supaya mereka bekerjasama 
keras dengan rakan-rakan kita bukan Melayu untuk mendapat tempat dari segi 
perniagaan dan dari segi pendidikan. 

Dan dalam perkara ini, saya fikir tidak harus ada salah tafsiran. Jangan 
memberikan pelbagai versions, dengan izin, terhadap apa yang disebutkan oleh Yang 
Amat Berhormat Perdana Menteri. 

Tuan Yang di-Pertua, saya ingin menyentuh juga tentang ..... 

Puan Fong Po Kuan: Minta penjelasan. 

Tirnbalan Yar.g di-Pertua [Dato' Hali Muhamad bin Abdullah): Ya. 

Datuk Ahmad Zahid bin Hamidi: Ha, ini Batu Gajah ini, tadi disebut yang 
muda sekali disebut 'Puan', sebenarnya beliau ini masih 'Cik' lagi. 

Timbalan Yang di-Pertua [Dato' Hajl Muhamad bin Abdullah]: Sila, sila. 

Puan Fong Po Kuan: Masih apa ye? Tidak apa, saya akan biarkan apa yang 
dia hendak katakan terhadap saya. Saya juga menyokong pemindaan ke atas Perkara 
8 Perlembagaan Persekutuan. 

Saya harap Kerajaan Barisan Nasional jangan mengheboh-hebohkan ke atas 
pemindaan ini, sebab Perlembagaan Persekutuan ini diluluskan ketika kerajaan yang 
sama. You are only undoing the wrong sahaja, dengan izin. Tuan Yang di-Pertua, jadi 
janganlah heboh-hebohkan. Jangan hendak ambil kredit terhadap pemindaan ini, ini 
kerana ada banyak undang-undang Akta lmigresen yang mendiskriminasikan wanita, 
yang diluluskan oleh Kerajaan Barisan Nasional. You are only undoing the wrong, 
dengan izin. Jadi saya harap Yang Berhormat Bagan Datok juga akan seterusnya 
menyokong dan juga mencadangkan pemindaan yang lain-lain seperti Akta lmigresen 
dan juga ke atas Perkara 14 dan 15 di dalam Perlembagaan Persekutuan yang juga 
mendiskriminasikan wanita yang pemindaan ke atas Perkara 8 hanya satu perkara am 
sahaja - general clause sahaja, dengan izin - Tuan Yang di-Pertua. 

Tlmbalan Yang di-Pertua [Dato' Haji Muhamad bin Abdullah): Ya, cukuplah 
Yang Berhormat. 

Puan Fong Po Kuan: Jadi, harap boleh bantu sedikit kepada Menteri kita di 
sebelah sana. 



kelayakan minimum itu memang dipersetujui, tetapi yang dimaksudkan itu adalah berdasarkan kepada mereka yang layak, yang lebih daripada kelayakan minimum itu pun tidak dapat tempat, sebab tempat-tempat itu tidak mencukupi. Jadi peluang diberikan kepada mereka yang hanya mempunyai kelayakan minimum ini dengan tujuan supaya peluang dapat diberikan sama rata kepada mereka. Dan mereka harus belajar dengan bersungguh-sungguh, mereka jangan menyeleweng dari segi pembelajaran yang dibuat di IPTA ini, itu maksudnya dan tidak lebih daripada itu. Dan Tuan Yang di-Pertua, sebelum saya mengizinkan .... Timbalan Yang di-Pertua [Dato' Haji Muhamad bin Abdullah]: Ya, Kota Bharu berdiri Yang Berhormat, hendak beri jalan?. Datuk Ahmad Zahid bin Hamidi: Saya susah sebab ini ustaz. Timbalan Yang di-Pertua [Dato' Haji Muhamad bin Abdullah]: Ya, sila. Tuan Ramli bin Ibrahim: Tuan Yang di-Pertua, terima kasih dan terima kasih Bagan Datok. Saya hendak minta penjelasan mengenai meritokrasi tadi. Sebab mengikut penjelasan Bagan Datok, ini adalah merupakan pandangan awal Perdana Menteri seperti mana yang disebut oleh Parit Sulong. Jika sekiranya ini betul-betul dilaksanakan menjadi dasar, apakah Bagan Datok dan Parit Sulong akan bangun menentang dasar ini? Terima kasih. Datuk Ahmad Zahld bin Hamidi: Tuan Yang di-Pertua, saya tidak sebodoh itu untuk terperangkap dengan Kota Bharu. Tetapi kita harus sedar bahawa mahu tidak mahu kita ingin memberitahu kepada pelajar-pelajar bumiputera atau kepada usahawan-usahawan bumiputera yang lain, yang mendapat peluang pendidikan, yang mendapat peluang pemiagaan jangan menggunakan keistimewaan bumiputera, keistimewaan Melayu itu untuk dapat tempat. Kita mahu supaya mereka bekerjasama keras dengan rakan-rakan kita bukan Melayu untuk mendapat tempat dari segi perniagaan dan dari segi pendidikan. Dan dalam perkara ini, saya fikir tidak harus ada salah tafsiran. Jangan memberikan pelbagai versions, dengan izin, terhadap apa yang disebutkan oleh Yang Amat Berhormat Perdana Menteri. Tuan Yang di-Pertua, saya ingin menyentuh juga tentang ..... Puan Fong Po Kuan: Minta penjelasan. Tirnbalan Yar.g di-Pertua [Dato' Hali Muhamad bin Abdullah): Ya. Datuk Ahmad Zahid bin Hamidi: Ha, ini Batu Gajah ini, tadi disebut yang muda sekali disebut 'Puan', sebenarnya beliau ini masih 'Cik' lagi. Timbalan Yang di-Pertua [Dato' Hajl Muhamad bin Abdullah]: Sila, sila. Puan Fong Po Kuan: Masih apa ye? Tidak apa, saya akan biarkan apa yang dia hendak katakan terhadap saya. Saya juga menyokong pemindaan ke atas Perkara 8 Perlembagaan Persekutuan. Saya harap Kerajaan Barisan Nasional jangan mengheboh-hebohkan ke atas pemindaan ini, sebab Perlembagaan Persekutuan ini diluluskan ketika kerajaan yang sama. You are only undoing the wrong sahaja, dengan izin. Tuan Yang di-Pertua, jadi janganlah heboh-hebohkan. Jangan hendak ambil kredit terhadap pemindaan ini, ini kerana ada banyak undang-undang Akta lmigresen yang mendiskriminasikan wanita, yang diluluskan oleh Kerajaan Barisan Nasional. You are only undoing the wrong, dengan izin. Jadi saya harap Yang Berhormat Bagan Datok juga akan seterusnya menyokong dan juga mencadangkan pemindaan yang lain-lain seperti Akta lmigresen dan juga ke atas Perkara 14 dan 15 di dalam Perlembagaan Persekutuan yang juga mendiskriminasikan wanita yang pemindaan ke atas Perkara 8 hanya satu perkara am sahaja- general clause sahaja, dengan izin- Tuan Yang di-Pertua. Tlmbalan Yang di-Pertua [Dato' Haji Muhamad bin Abdullah): Ya, cukuplah Yang Berhormat. Puan Fong Po Kuan: Jadi, harap boleh bantu sedikit kepada Menteri kita di sebelah sana.